钦定古今图书集成/明伦汇编/官常典/第340卷 > 解结
## 钦定古今图书集成/明伦汇编/官常典/第340卷 > 解结

按《晋书解系传》：“系弟结，字叔连，少与系齐名，辟公府
掾，累迁黄门侍郎，历散骑常侍、豫州刺史、魏郡太守、
御史中丞。时孙秀乱关中，结在都坐议，秀罪应诛，秀
由是致憾，系被害，结亦同戮。女适裴氏，明日当嫁而
祸起，裴氏欲认活之。女曰：‘家既若此，我何活为’？亦坐
死。朝廷遂议革旧制，女不从坐，由结女始也。”后赠结
光禄大夫，改葬，加吊祭。